- Hindi News
- National
- लेखापाल के पीएम के लिए चल रही थी तैयारी कार्यकर्ता जानकारी मांगने करता रहा काॅल
लेखापाल के पीएम के लिए चल रही थी तैयारी कार्यकर्ता जानकारी मांगने करता रहा काॅल
अंतागढ़ जल संसाधन के सब डिविजन में पदस्थ दिव्यांग लेखापाल की खुदकुशी का कारण बना आरटीआई कार्यकर्ता मौत के बाद भी जानकारी के लिए काॅल करता रहा। लेखापाल की मौत के बाद भी कार्यकर्ता ने जानकारी लेने कार्यालय में आवेदन लगाया है। विभाग के लोगों का कहना है कि इससे समझा जा सकता है कि जानकारी लेेने के नाम पर कार्यकर्ता लेखापाल को किस तरह परेशान करता होगा।
लेखापाल पीआर सलामे की 3 मार्च की सुबह करीब 5 बजे की धमतरी के अस्पताल में मौत हो गई। पोस्टमार्टम की तैयारी चल रही थी। इस दौरान लेखापाल सलामे के मोबाइल पर उसकी आरटीआई कार्यकर्ता का काॅल आया। छोटे बेटे विष्णु सलाम ने काॅल रिसीव किया। आरटीआई कार्यकर्ता ने तेवर दिखाते हुए उसे लेखापाल समझ जानकारी मांगी। इस पर बेटे ने पिता की मौत की जानकारी भी दी। इसके बाद भी कार्यकर्ता जानकारी मांगता रहा। इस पर बेटे ने फोन काट दिया और विभाग के अधिकारियों को जानकारी दी।
जांच कराई जाएगी
लेखापाल की मौत के बाद भी काॅल कर जानकारी मांगने की जानकारी परिजनों ने दी है। आरटीआई कार्यकर्ता ने 4 मार्च को भी आवेदन लगाया है। मामले की जानकारी विभाग के अधिकारियों को दी है। मामले में जांच कराई जाएगी। एके कोहली, एसडीओ, जल संसाधन विभाग, अंतागढ़
मौत के दूसरे दिन भी लगाया आवेदन
सुसाइड नोट में जिस आरटीआई कार्यकर्ता का नाम है, वह अंतागढ़ का रहने वाला बताया जा रहा है। लेखापाल की मौत के बाद 4 मार्च को इसी कार्यकर्ता ने एक बार फिर जानकारी मांगने आवेदन किया है। जबकि लेखापाल के खुदकुशी की खबर पूरे क्षेत्र में फैल चुकी थी।
कर्मचारियों में बढ़ी नाराजगी
दिव्यांग लेखापाल की खुदकुशी व सुसाइड नोट के सामने आने के बाद कर्मचारी संगठनों में नाराजगी बढ़ती जा रही है। घटना को लेकर विभाग के कर्मचारियों में आक्रोश बढ़ रहा है। कर्मचारी संगठन कार्रवाई की मांग करने एकजुट हो रहे हैं।
यह है खुदकुशी का पूरा मामला
पिछले कुछ समय से खुद को आरटीआई कार्यकर्ता बताते वाला युवक अंतागढ़ जल संसाधन विभाग में जानकारी हासिल करने बार-बार आवेदन लगा रहा था। लेखापाल सलामे हर बार उसे जानकारी देते और वह दोबारा वही जानकारी मांगता। सलामे के दोनों हाथ में पंजे नहीं थे। वे हाथों के बीच पेन फंसाकर लिखते थे। ऑफिस के बाद आरटीआई की जानकारी देने के लिए काम करने में उन्हें बेहद परेशानी हो रही थी। इसके बाद भी युवक अपनी आदत से बाज नहीं आ रहा था। परेशान होकर लेखापाल ने जान दे दी।
भास्कर फॉलोअप
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva